laghuyogavāsiṣṭhaḥ

vairāgyaprakaraṇam

divi bhūmau tathākāśe bahirantaśca me vibhuḥ |

yo vibhātyavabhāsātmā tasmai sarvātmane namaḥ || 1 ||

ahaṃ baddho vimuktaḥ syāmiti yasyāsti niścayaḥ |

nātyantamajño no tajjhaḥ so 'sminśāstre 'dhikāravān || 2 ||

gurumāsīnamekānte vālmīkiṃ sarvadarśinam |

papraccha praṇato bhūtvā bharadvājo mṛdusvaram || 3 ||

bhagavañjñātumicchāmi kathaṃ saṃsārasaṃkaṭe |

rāmo vyavahṛto hyasminkāruṇyādbrūhi me guro || 4 ||

vālmīkiruvāca |

sādhu vatsa bharadvāja yogyo ‘si kathayāmi te |

śrutena yena saṃmōhamalaṃ dūre kariṇyasi || 5 ||

bhramasya jāgatasyāsya jātasyākāśavarṇavat |

apunaḥsmaraṇaṃ sādho manye vismaraṇaṃ varam || 6 ||

dṛṣyaṃ nāstīti vodhena manaso dṛśyamārjanam |

saṃpannaṃ cettadutpannā parā nirvāṇanirvṛtiḥ || 7 ||

anyathā śāstragarteṣu luṇṭhataṃ bhavatāmiha |

bhavatyakṛtrimājñānāṃ kalpairapi na nirvṛtiḥ || 8 ||

aśeṣeṇa parityāgo vāsanānāṃ ya uttamaḥ |

mokṣa ityucyate sadbhiḥ sa eva vimalakramaḥ || 9 ||

vāsanās dvividhā proktā śuddhā ca malinā tathā |

malinā janmano hetuḥ śuddhā janmavināśinī || 10 ||