(129)

7 prajāpatiḥ parameṣṭhī | bhāvavṛttam | triṣṭup

nāsadāsīnno sadāsīt tadānīṃ nāsīdrajo no vyomā paro yat |

kimāvrīvaḥ kuha kasya śarmannambhaḥ kimāsīd gahanaṃ gabhīram 1

na mṛtyurāsīdamṛtaṃ na tarhi na rātryā ahna āsīt praketaḥ |

ānīdavātaṃ svadhayā tadekāṃ tasmāddhanyanna paraḥ kiṃ canāsa 2

tam āsīt tamasā gūḷhamagre ‘praketaṃ salilaṃ sarvamā idam |

tucchyenābhvapihitaṃ yadāsīt tapasastanmahinājāyataikam 3

kāmastadagre samavartatādhi manaso retaḥ prathamaṃ yadāsīt |

sato bandhumasati niravindan hṛdi pratīṣyā kavayo manīṣā 4

tiraścīno vitato raśmireṣāmdhaḥ svidāsī3dupari svidāsī3t |

retodhā āsan mahimān āsan tsvadhā avastāt prayatiḥ parastāt 5

ko addhā veda ka iha pra vocat kuta ājātā kuta iyaṃ visṛṣṭiḥ |

arvāgdevā asya visarjanenā‘thā ko veda yata ābabhūva 6

ayaṃ visṛṣṭiryata ābabhūva yadi vā dadhe yadi vā na |

yo asyādhyakṣaḥ parame vyoman tso aṇgaṃ veda yadi vā na veda 7