ṛṣaya ūcuḥ ||

katham liṅgam pratiṣṭhāpyam katham vā tasya lakṣaṇam | katham vā tatsamabhyarcyam deśe kāle ca kena hi || 1

sūta uvāca ||

yuṣmadartham pravakṣyāmi buddhyatāmavashānataḥ | anukūle śubhe kāle puṇye tīrthe taṭe tathā || 2

yatheṣṭam liṅgamāripyam yatra syānnityamarcanam | pārthivena tathāpyenam taijasena yathāruci || 3

kalālakṣaṇasaṃyuktam liṅgam pūjāphalam labhet | sarvalakṣaṇasaṃyuktam sadyaḥ pūjāphalapradam || 4

care viśiṣyate sūkṣmam sthāvare sthūlameva hi | salakṣaṇam sapīṭham ca sthāpayennirmitam śivam || 5

maṇḍalam caturasram vā trikoṇamathavā tathā | khaṭvāṅgavanmadhyasūkṣmam liṅgapīṭham mahāphalam || 6

prathamam mṛcchilādibhyo liṅgam lohādibhiḥ kṛtam | yena liṅgam tena pīṭham sthāvare hi viśiṣyate || 7

liṅgam pīṭham caer tvekam liṅgam bāṇakṛtam vinā | liṅgapramāṇam kartṝṇām dvādaśāṅgalamuttamam || 8

nyūnam cetphalamalpam syādadhikam naiva duṣyate | karturekāṅgalanyūnam care S pi ca tathaiva hi || 9

ādau vimānam śilpena kārye devagaṇairyutam | tatra garbhagṛhe ramye dṛḍhe darpaṇasannibhe || 10