(129)

7 prajāpatiḥ parameṣṭhī bhāvavṛttam triṣṭup

na asat āsīt na u sat āsīt tadānīm na āsīt rajaḥ na u vyomā paraḥ yat |

kim āvarīvaḥ kuha kasya śarman ambhaḥ kim āsīt gahanam gabhīram 1

na mṛtyuḥ āsīt amṛtam na tarhi na rātryāḥ ahnaḥ āsīt praketaḥ |

ānīt avātam svadhayā tat ekam tasmāt ha anyat na paraḥ kim cana āsa 2

tamaḥ āsīt tamasā gūḷham agre apraketam salilam sarvam āḥ idam |

tucchyena ābhu apihitam yat āsīt tapasaḥ tat mahinā ajāyata ekam 3

kāmaḥ tat agre sam avartata adhi manasaḥ retaḥ prathamam yat āsīt |

sataḥ bandhum asati niḥ avindan hṛdi pratīṣyā kavayaḥ manīṣā 4

tiraścīnaḥ vitataḥ raśmiḥ eṣām adhaḥ svit āsī3t upari svit āsī3t |

retaḥ-dhāḥ āsan mahimānaḥ āsan svadhā avastāt prayatiḥ parastāt 5

kaḥ addhā veda kaḥ iha pra vocat kutaḥ ājātā kutaḥ iyam visṛṣṭiḥ |

arvāk devāḥ asya visarjanena atha kaḥ veda yataḥ ābabhūva 6

iyam visṛṣṭiḥ yataḥ ābabhūva yadi vā dadhe yadi vā na |

yaḥ asya adhyakṣaḥ parame vyoman saḥ aṅga veda yadi vā na veda 7